- Hindi News
- National
- पिछले बजट की 4 घोषणाएं अधूरी, इस बार नागौर ने मांगे मेडिकल कॉलेज, यूआईटी और एयरपोर्ट
पिछले बजट की 4 घोषणाएं अधूरी, इस बार नागौर ने मांगे मेडिकल कॉलेज, यूआईटी और एयरपोर्ट
{ विधायकों ने मुख्यमंत्री को दिए दो-दो प्रस्ताव
भास्करसंवाददाता | नागौर
राज्यबजट विधानसभा में बुधवार को मुख्यमंत्री वसुंधरा राजे पेश करेंगी। जिले के 10 में से 9 विधायक भी भाजपा से हैं। ऐसे में विधायकों और आमजन को पूरी उम्मीद है कि बजट में जिले को बड़ी सौगात मिल सकती है। नागौर में मेडिकल कॉलेज, पशु अनुसंधान केंद्र और फूड प्रोसेसिंग पार्क स्थापित करने को लेकर विधायक और जनता आशान्वित हैं। इस संबंध में जिले के 9 भाजपा विधायक तीन बार मुख्यमंत्री से मिल चुके हैं। नागौर में यूआईटी स्थापित करने की भी मांग है। हालांकि, बीते तीन साल में सरकार ने नागौर को कोई बड़ी सौगात नहीं दी है। अब राज्य सरकार का यह चौथा बजट है और इस बजट में अगले वर्ष होने वाले विधानसभा चुनावों की पूरी छाया नजर आएगी। आश्चर्य की बात यह है कि 2016-17 के बजट में सीएम ने नागौर के लिए आठ घोषणाएं की थी। इनमें से चार बड़ी घोषणाएं अब भी पूरी नहीं हुई हैं। पिछले बजट से पहले मुख्यमंत्री ने संभागवार बैठकें कर जनप्रतिनिधियों से सुझाव भी लिए थे। इस बार ऐसा नहीं हुआ। सीएम ने विधायकों से जयपुर में फीडबैक लिया। उनसे बजट को लेकर दो प्रस्ताव भी लिए गए हैं। एक प्रस्ताव जिला और एक संबंधित विधानसभा का है। देखना है कि सीएम उम्मीदों पर कितना गौर करती हैं।
नए जिले के गठन की उम्मीद लंबेसमय से नागौर जिले के विभाजन की आवश्यकता महसूस की जा रही है। कुचामन सिटी और डीडवाना के वाशिंदों की ओर से जिला बनाने की मांग पुरजोर तरीके से उठाई जा रही है। जनप्रतिनिधि भी मांग कर रहे हैं। लोगों को पूरी उम्मीद है कि इस बार बजट में नया जिले की घोषणा होगी। हालांकि प्रशासन का कहना है कि जिले का विभाजन कर नया जिला बनाने को लेकर सरकार ने कोई रिपोर्ट या सिफारिश नहीं मांगी है।
4
3
2
1
मकराना-डीडवाना में सीवरेज काम अधूरा
पिछलेबजट में मकराना और डीडवाना में सीवरेज परियोजना का दूसरा चरण पूरा करने की घोषणा की। सीवरेज का काम तो पूरा नहीं हो पाया है। इसके अलावा पिछले बजट में खींवसर, नावां और मौलासर में 4 करोड़ से इनडोर हॉल बनाने की घोषणा भी अभी तक अधूरी है।
दो कमरों में चल रहा मंगलाना कॉलेज
तीनविधायकों को खुश करने के लिए सरकार ने मंगलाना में कॉलेज खोला। यह कुचामन, नावां, परबतसर और मकराना के बीच स्थित है। जमीन तक आवंटित नहीं हुई है। प्राथमिक स्कूल के 2 कमरों में कॉलेज शुरू कर दिया गया। यहां 183 विद्यार्थी पढ़ रहे हैं।
बजट में प्रदेश के 37 शहरों के लिए 4200 करोड़ की शहरी आधारभूत विकास परियोजना की घोषणा की गई थी। जिसमें जिले से मकराना, डीडवाना, कुचामन और लाडनूं को सम्मिलित किया गया था। योजना के तहत सीवरेज और पेयजल के क्षेत्र में कार्य किया जाना था, लेकिन यह योजना कहीं नजर नहीं रही।
रियांबड़ी और कुचामन में उपकोष कार्यालय शुरू करने की घोषणा मुख्यमंत्री ने पिछले बजट में की थी। यह पूरी हो गई। इसके अलावा मंगलाना और खींवसर में सरकारी कॉलेजों के सत्र चालू करने, मकराना में 1000 रुपए तक के मार्बल आर्टिकल को वेट मुक्त करने और नागौर के जवाहर लाल नेहरू अस्पताल को कलर डॉप्लर सोनोग्राफी मशीन देने की घोषणा पूरी हो गई है।
{ मकराना: मार्बलखंडों को रॉयल्टी मुक्त करना, रिंग रोड नया बाईपास निर्माण
{डेगाना: रीकोऔद्योगिक क्षेत्र विकसित करने को मंजूरी।
{लाडनूं: बसस्टैंड भवन।
{ परबतसर: पेयजल और बिजली की योजनाएं, पुष्कर के लिए हाइवे (पीपलाद से बस्सी) के लिए बजट।
{ कुचामन सिटी-नावां: डीईओमाध्यमिक कार्यालय, रीको औद्योगिक क्षेत्र विकसित हो, ट्रोमा सेंटर और ब्लड बैंक, सरकारी कॉलेज।
{ डीडवाना: डीईओमाध्यमिक कार्यालय (नागौर से स्थानांतरण), डिस्कॉम का एसई कार्यालय, कोषाधिकारी कार्यालय नगर परिषद दर्जा।
नए थाने और पुलिस अधिकारियों के कार्यालय
एकएएसपी, पांच डीएसपी कार्यालय, 10 नए पुलिस थाने, एक ट्रैफिक थाने का प्रस्ताव दिया। सरकार ने कमेटी बनाई है।
{ मकराना विधायक श्रीराम भींचर ने मार्बल खंडों की रॉयल्टी माफ करने, सीएचसी के नए भवन और बछड़ों की बिक्री से रोक हटाने का।
{नागौर विधायक हबीबुर्रहमान ने मेडिकल कॉलेज और एयरपोर्ट का।
{नावां विधायक विजय सिंह चौधरी ने कुचामन में वेटरनरी कॉलेज, नावां में गर्ल्स कॉलेज और कुचामन को जिला बनाने का।
{जायल विधायकमंजू बाघमार ने बस स्टैंड भवन बनवाने और कॉलेज भवन विस्तार का प्रस्ताव दिया।
{मेड़तासिटी विधायक सुखाराम ने राजकीय कॉलेज को क्रमोन्नत करने और अस्पताल में विशेषज्ञ डॉक्टर लगाने का। {लाडनूंविधायक मनोहर सिंह ने बस स्टैंड भवन और एक जिला बनाने का प्रस्ताव।
कुचामन सिटी. मंगलाना का राजकीय कॉलेज गांव के प्राथमिक विद्यालय के दो कमरों में ही संचालित हो रहा है।
tgl_Latn sot_Latn hin_Deva hin_Deva awa_Deva npi_Deva hin_Deva hin_Deva unk unk unk unk hin_Deva hin_Deva hin_Deva awa_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva awa_Deva awa_Deva hin_Deva awa_Deva hin_Deva